open-index/open-wikipedia-markdown huggingface dataset:
Kazimirs Maļevičs

**Kazimirs Maļevičs** (, ; dzimis , miris ) bija Kijivā dzimis ukraiņu/poļu izcelsmes Krievijas impērijas un padomju mākslinieks, scenogrāfs un mākslas teorētiķis. Viņš bija ģeometriskās abstraktās mākslas un ukraiņu avangarda supremātisma virziena pamatlicējs. Pazīstamākais darbs — 1913. gadā radītais "Melnais kvadrāts" (atrodas Tretjakova galerijā Maskavā).

## Dzīvesgājums

Dzimis Kijivā cukurfabrikas pārvaldnieka ģimenē. Tēva darba dēļ bērnībā dzīvoja ar cukurrūpniecību saistītās vietās Ukrainā. Pēc tēva nāves 1904. gadā pārcēlās uz Maskavu. No 1904. līdz 1910. gadam mācījās Maskavas mākslas skolā (*Московское училище живописи, ваяния и зодчества*) un Fjodora Rerberga mākslas skolā.

1911. gadā kopā ar Vladimiru Tatļinu un citiem piedalījās otrajā grupas "Sojuz molodjoži" (*Союз Молодежи*) izstādē Sanktpēterburgā. Piedalījās arī grupas "Ēzeļa aste" (*Ослиный хвост*) aktivitātēs. Veidojis scenogrāfiju 1907. gadā Sanktpēterburgā izrādītajai futūristiskajai operai "Uzvara pār Sauli" (*Победа над Солнцем*). 1914. gadā Parīzē kopā ar Aleksandru Arhipenko, Soņu Delonē, Aleksandru Eksteri un Vadimu Melleru piedalījās izstādē Neatkarīgo salonā. 1916.—1917. gadā darbojās grupas "Kārava kalps" (*Бубновый валет*) darbībā. Veidojis scenogrāfiju 1918. gadā Maskavā iestudētajai un Vsevoloda Mejerholda režisētajai Vladimira Majakovska izrādei "Mistērija-bufs", kura veltīta Oktobra revolūcijas pirmajai gadadienai.

Pēc Oktobra revolūcijas pasniedza mākslas skolās Vitebskā, Ļeņingradā un Kijivā. Miris 1935. gadā, izpildot viņa gribu, kremēts, apglabāts netālu no savas mājas un uz viņa kapa uzstādīts balts kubs ar melnu kvadrātu.

["[Melnais kvadrāts", 1915, Valsts Tretjakova galerija, Maskava|thumb|250px]]

## Kazimira Maļeviča darbi muzejos

Kazimira Meļeviča darbi atrodas šādos muzejos:

* Krievu muzejs (*Государственный Русский музей*), Sanktpēterburga, 
* Pilsētas muzejs (*Stedelijk Museum*), Amsterdama, 
* Tretjakova galerija (*Государственная Третьяковская галерея*), Maskava, 
* Teātra un mākslas muzejs (*Санкт-Петербургский государственный музей театрального и музыкального искусства*), Sanktpēterburga, 
* Žorža Pompidū centrs (*Centre national d'art et de culture Georges-Pompidou*), Parīze, 
* MoMA, Ņujorka, 

## Ārējās saites

* Maļevičam veltīta lapa , , 
* Maļevičam veltīta lapa
Igors Činnovs

**Igors Činnovs** (;  — ) bija Latvijas krievu izcelsmes dzejnieks.

## Dzīvesgājums
Dzimis Tukumā, mācījās Rīgas pilsētas krievu vidusskolā. 1939. gadā beidza studijas LU un strādāja par juriskonsultu. 1933. gadā tika iespiesti viņa pirmie dzejoļi periodikā.

Otrā pasaules kara beigās 1944. gadā devās bēgļu gaitās uz Vāciju. 1947. gadā pārcēlās uz Franciju, no 1962. gada dzīvoja ASV. Līdz 1968. gadam profesors Kanzasas Universitātē, pēc tam līdz 1976. gadam profesors Našvilas Universitātē. Dzīvoja Floridā.

Uz dzejnieka daiļradi atstāja iespaidu periods, kuru viņš pavadīja Francijā. Viņam raksturīgi sirreālisma elementi, formāla izsmalcinātība, lirika, kas skar dzīvības un nāves, ticības, cerību jautājumus.

 miris Filadelfijā (ASV), apglabāts Maskavā (Krievija).

## Darbi
* "Монолог" (1950., Parīze)
* "Линии" (1960., Parīze)
* "Метафоры" (1968., Ņujorka)
* "Пасторали" (1976., Parīze)
* "Автограф" (1984., ASV) u.c.

## Ārējās saites

* Biogrāfija un dzejoļi 
* Biogrāfija
The Smashing Pumpkins

***The Smashing Pumpkins*** ir amerikāņu alternatīvā roka mūzikas grupa, kura 1988. gadā izveidota Čikāgā, Ilinoisas štatā. Grupas sastāvā ir bijuši vairāki mūziķi, bet vislielākos panākumus tā guva kopā ar Billiju Korganu (solists, ģitārists), Džeimsu Iha (ģitārists, fona solists), Dārsiju Reckiju (basģitāriste, fona soliste) un Džimiju Čemberlenu (bundzinieks).

## Diskogrāfija

* *[[Gish (albums)|Gish]]* (1991)
* *[[Siamese Dream]]* (1993)
* *[[Mellon Collie and the Infinite Sadness]]* (1995)
* *[[Adore (albums)|Adore]]* (1998)
* *[[Machina/The Machines of God]]* (2000)
* *[[Machina II/The Friends & Enemies of Modern Music]]* (2000)
* *[[Zeitgeist (The Smashing Pumpkins albums)|Zeitgeist]]* (2007)
* *[[Teargarden by Kaleidyscope]]* (2009—pašlaik)
* *[[Oceania]]* (2012)
* *Monuments to an Elegy* (2014)
* *Shiny and Oh So Bright, Vol. 1 / LP: No Past. No Future. No Sun.* (2018)
* *Cyr* (2020)
* *Atum: A Rock Opera in Three Acts* (2023)
* *Aghori Mhori Mei* (2024)

## Ārējās saites

*  Oficiālā mājas lapa
*  MySpace profils
*  Last.fm profils
Smells Like Teen Spirit

thumb|200px|Dziesmas noformējuma vāks.

***Smells Like Teen Spirit*** ir amerikāņu rokmūzikas grupas *[[Nirvana]]* dziesma no albuma "*[[Nevermind]]*". Šo dziesmu 1991. gadā uzrakstīja Kurts Kobeins, Krists Novoseličs un Deivs Grols, bet tās producents bija Bučs Vigs.
Eliots Smits

thumb|235px|Eliots Smits 2003. gada janvārī.

**Stīvens Pols Smits** (), plašāk pazīstams kā **Eliots Smits** (*Elliott Smith*, dzimis , miris ), bija amerikāņu dziedātājs, dziesmu autors un mūziķis.

## Diskogrāfija
South of Heaven

thumb|200px|Albuma vāks.

***South of Heaven*** ir amerikāņu trešmetāla grupas *[[Slayer]]* ceturtais studijas albums. To  izdeva ierakstu kompānija *[[Def Jam Records]]*. Šim albumam raksturīgas lenākas dziesmas nekā grupas iepriekšējos albumos.

## Albuma dziesmas
# South Of Heaven — 5:00
# Silent Scream — 3:02
# Live Undead — 3:51
# Behind The Crooked Cross — 3:12
# Mandatory Suicide — 4:03
# Ghosts Of War — 3:55
# Read Between The Lies — 3:21
# Cleanse The Soul — 3:01
# Dissident Aggressor — 2:34
# Spill The Blood — 4:48
Silverchair

***Silverchair*** ir Austrālijas alternatīvā roka mūzikas grupa. Grupas sākotnējais nosaukums bija ***Innocent Criminals***. Tā 1992. gadā tika izveidota Ņūkāstlā, Jaundienvidvelsā. Izveidošanas laikā grupas dalībnieki bija tikai 12 gadus veci. Tās sastāvs grupas pastāvēšanas laikā nav mainījies: Daniels Džonss (*Daniel Johns*, solists un ģitārists), Kriss Džannū (*Chris Joannou*, basģitārists) un Bens Džilīzs (*Ben Gillies*, bundzinieks).

*Silverchair* 1994. gada vidū uzvarēja nacionālajā demo ierakstu konkursā, pēc kura parakstīja līgumu ar ierakstu kompāniju *[[Murmur]]*. Kopš tā laika grupa kļuva slavena ne vien Austrālijā, bet arī pasaules mērogā. Visi grupas pieci pašlaik izdotie albumi ir ieguvuši pirmās vietas Austrālijas albumu topā (*[[ARIA Albums Chart]]*).

1990. gados grupa spēlēja Grandžmūzika stila mūziku, kas tika salīdzināta ar tādām grupām kā *[[Nirvana]]*, *[[Pearl Jam]]*, *[[Soundgarden]]* un *[[Black Sabbath]]*, bet ar 1999. gada albumu *[[Neon Ballroom]]* mūzika sāka mainīties, tā kļuva nosvērtāka un mazāk trokšņaina.

## Diskogrāfija
* *[[Frogstomp]]* (1995)
* *[[Freak Show]]* (1997)
* *[[Neon Ballroom]]* (1999)
* *[[Diorama]]* (2002)
* *[[Young Modern]]* (2007)

## Piezīmes un atsauces
Slayer

***Slayer*** bija amerikāņu trešmetāla mūzikas grupa, kura 1981. gadā izveidota Hantingtonpārkā, Kalifornijas štatā. Grupu dibināja ģitāristi Džefs Heinemans un Kerijs Kings. *Slayer* popularitāte strauji pieauga 1986. gadā, kad viņi izdeva albumu "*[[Reign in Blood]]*". Iknedēļas mūzikas žurnāls "*[[Kerrang!]]*" to ir nodēvējusi par "visu laiku smagāko albumu". Viņi kļuva par trešmetāla kustības līderiem. *Slayer* kopā ar *[[Metallica]]*, *[[Anthrax]]* un *[[Megadeth]]* tiek sauktas par "trešmetāla lielo četrnieku". 2019. gadā grupa paziņoja par darbības beigšanu, savu karjeru noslēdzot ar atvadu tūri.

## Diskogrāfija
* Show No Mercy (1983)
* Hell Awaits (1985)
* Reign in Blood (1986)
* South of Heaven (1988)
* Seasons in the Abyss (1990)
* Divine Intervention (1994)
* Undisputed Attitude (1996)
* Diabolus in Musica (1998)
* God Hates Us All (2001)
* Christ Illusion (2006)
* World Painted Blood (2009)
* Repentless (2015)

## Atsauces un piezīmes
Ugija

thumb|235px|Pašreiz izmantotās monētas.

**Mauritānijas ugija** (, starptautiskais apzīmējums **MRO**) ir Mauritānijas naudas vienība. Viena ugija ir vienāda ar piecām humsamām.
Pašu kapitāls

**Pašu kapitāls** ir finanšu termins, kas rāda, cik liela īpašuma daļa uzņēmumā pieder uzņēmuma īpašniekiem. Pašu kapitālu var aprēķināt ar formulu: pašu kapitāls = līdzekļi (aktīvi) - saistības (kreditori)

## Pašu kapitāla sastāvdaļas
Pašu kapitāla sastāvdaļas ir:
* Statūtkapitāls jeb pamatkapitāls (akciju vai daļu kapitāls) - veidojas, dibinot uzņēmumu. To nosaka uzņēmuma dibinātāji ar savu lēmumu, ko piereģistrē Uzņēmumu reģistrā, un pēc tam dibinātāji to apmaksā ar naudas un materiāliem resursiem, šinī gadījumā apmaksāt nozīmē nodot uzņēmuma rīcībā uz neierobežotu laiku.
* Rezerves - daļa pārskata gada tīrās peļņas, kas novirzīta likumā un statūtos paredzētiem īpašiem mērķiem (piemēram, zaudējumu segšanai).
* Nesadalītā peļņa - peļņas daļa, kura paliek uzņēmuma rīcībā pēc nodokļu nomaksas un dividenžu izmaksas.

## Atsauces
Navarra

**Navarras īpašais apgabals** (, ; , ) ir viens no autonomajiem apgabaliem Spānijā, kā arī Spānijas province. Navarra ietilpst kultūrvēsturiskajā reģionā, ko plašāk pazīst kā Basku zemi. Tās administratīvais centrs ir Pamplona. 2018. gadā Navarrā dzīvoja 648 tūkstoši iedzīvotāju. Īpašais apgabals robežojas ar Larjohu, Aragonu, Basku Zemi un Francijas reģionu Jaunakvitāniju.

## Skatīt arī
* Navarras Karaliste

## Atsauces

## Ārējās saites
Brambijs

**Brambijs** ir savvaļā dzīvojoša zirgu šķirne. Brambijus var sastapt visā Austrālijā, bet visvairāk to ir Austrālijas kalnos dienvidaustrumos. Austrālijā dzīvo visvairāk savvaļas zirgu pasaulē. Brambiju skaits pārsniedz pat mustangu skaitu Amerikas prērijās. Reizēm kāds brambijs tiek pieradināts, parasti to lieto kā darba zirgu vai jājamzirgu. Ir daudz diskusiju par šiem zirgiem Austrālijā, jo daži tos uzskata par kaitēkļiem dabas ekosistēmai, lauksaimniecībai, privātajam īpašumam, bet citi tos vērtē kā Austrālijas kultūras mantojumu un ar tiem lepojas, veidojot brambijiem dabas parkus, kur tie varētu būt drošībā. Brambiju skaits Austrālijā tiek regulēts, tos medījot.

Brambiji ir pēcteči zirgiem, kas kādreiz piederēja pirmajiem eiropiešiem, kuri ieradās kopā ar saviem Eiropas zirgiem apgūt jauno zemi. Tie bija tīrasiņu zirgi, arābu zirgi, dažādas britu poniju šķirnes, kā arī britu darba zirgu šķirnes. Šķirne augumā ir neliela, augstums skaustā 135—150 cm. Tomēr zirgi ir ātri, spēcīgi un tempermentīgi.

## Vēsture
Ir vairākas versijas, kā zirgi ieguva savu vārdu — brambiji. Pirmā leģenda vēsta, ka no Anglijas 1791. gadā Austrālijā ieradās Džeimss Brambijs, pildot karavīra pienākumus Ņūsausvelsas korpusā, viņš esot pildījis arī kalēja pienākumus. 1804. gadā Džeimss Brambijs aizbrauca uz Tasmaniju, atstājot savus zirgus ganoties savvaļā Jaundienvidvelsas apkārtnē. Kad vietējiem iedzīvotājiem kāds prasīja, kam pieder zirgi, tie vienmēr atbildēja Brambija.

Cita versija ir tāda, ka brambiji savu vārdu ir ieguvuši no aborigēnu valodas. Aborigēnu vārds "barumbi" nozīmē "mežonīgs". Bandžo Patersons ievadvārdos savai poēmai "Brambiju skrējiens", kas sarakstīta 1894. gadā, raksta, ka brambijs nozīmē — brīvi skrienošs zirgs. Vēstulē, kas rakstīta 1896. gadā un nosūtīta Sidnejas "Morning Herald" laikrakstam, teikts, ka barumbiji ir vārds zirgiem, ko lieto aborigēnu cilvēki.

Ir versija, ka netālu no Kvīnslendas šata Burneta pilsētiņas ir upīte Baramba. Šeit  tika nodibināta kolonija, kas vēlāk tika sagrauta, un apdzīvotās vietas zirgi izbēga savvaļā. Versijas ir daudzas un dažādas, tomēr pirmā drukātā versija, kas skaidro, ka brambiji ir savvaļas zirgi Kvīnslendas štatā, ir Melburnas avīze 1880. gadā.
thumb|300px|Brambiji uz kalnu ceļa

## Atsauces

## Ārējās saites
* Feral horse (Equus caballus)
* Caring For Australian wild horses
* About Brumby
Saistības

**Saistības**, arī **saistību tiesības** () ir civilkodeksu princips ieviests Latvijā ar Civillikumu, uz kura pamata vienai personai (parādniekam) ir jāizdara par labu otrai (kreditoram) zināma darbība, kam ir mantiska vērtība.

## Raksturojums
Saistību tiesības rodas vai no tiesiska darījuma, vai no neatļautas darbības, vai pēc likuma. 
## Saistības komercijā
*Saistības* jeb *aizņemtais kapitāls* starptautiskos grāmatvedības standartos tiek klasificētas kā:

* Īstermiņa - parādi, kas jānomaksā nākamā pārskata perioda laikā - gada laikā;

* Ilgtermiņa - parādi, kas jānomaksā pēc viena gada

## Atsauces un piezīmes
Voldemārs Veiss

**Voldemārs Veiss** ( — ) bija Latvijas Bruņoto spēku un Latviešu leģiona virsnieks. Pirmais latvietis, kurš 1944. gadā ieguva augstāko Trešā reiha militāro apbalvojumu Bruņinieka krustu. Veiss piedalījās nacistu veidotajā Latvijas pašpārvaldē un policejisku struktūru vadībā. 

## Dzīvesgājums
Dzimis 1899. gadā Rīgā. 1918. gadā pabeidza mācības Rīgas pilsētas reālskolā un  brīvprātīgi iestājās Latvijas Pagaidu valdības Atsevišķajā studentu rotā. 1919. gada maijā paaugstināts par leitnantu, viņš augustā kļuva par Lejasciema komandantu. Vēlāk bija rotas komandieris Latgales Partizānu pulkā. 1920. gada martā ieguva virsleitnanta pakāpi.

1922. gadā pabeidza virsnieku kursus, tad dienēja 3. Latgales kājnieku divīzijas 7. Siguldas kājnieku pulkā. 1931. gadā pārcelts uz Latvijas Bruņoto spēku štābu, kur sākumā bija Operatīvās daļas Statistikas nodaļas priekšnieka palīgs. No jūlija Latvijas armijas komandiera adjutants. 1934. gadā paaugstināts par pulkvedi-leitnantu. Latvijas armijas Mobilizācijas organizācijas nodaļas priekšnieks no 1936. gada. 1937. gadā pabeidza Augstāko Karaskolu. No 1937. līdz 1938. gadam komandēja bataljonu 1. Kurzemes kājnieku divīzijas 3. Jelgavas kājnieku pulkā. Latvijas armijas mobilizācijas nodaļas priekšnieks no 1938. gada. 1939. gadā kļuva par Latvijas militāro atašeju Igaunijā un Somijā, bet no 1940. gada janvāra tikai Igaunijā. 

### Otrajā pasaules karā
Pēc Latvijas okupācijas Otrā pasaules kara sākumā 1940. gada augustā Veisu oktobrī atvaļināja no armijas, viņš apmetās Valgundes pagastā, bet 1941. gada martā atgriezās Rīgā. Pēc Vācijas iebrukuma 1941. gada jūlijā Veiss bija Pašaizsardzības komandantūru komandieris, piedalījās represijās pret ebrejiem un padomju aktīvistiem. No jūlija līdz decembrim bija arī Rīgas kārtības palīgpolicijas priekšnieks. No decembra Latviešu pašpārvaldes iekšlietu ģenerāldirektora vietnieks, iekšējās drošības direktors. 281. Abrenes policijas bataljona komandieris no 1943. gada janvāra līdz tā izformēšanai 9. aprīlī, bet vēlāk bija 19. ieroču SS grenadieru divīzijas 42. grenadieru pulka komandieris, no 1943. gada oktobra vidus brigādes kājnieku priekšnieks. Augustā paaugstināts par leģiona štandartenfīreru (pulkvedi). 

1944. gada 9. februārī viņu apbalvoja ar Bruņinieka krustu, bet martā ievainoja granātas sprādzienā Volhovas frontē. 
Miris Rīgā 1944. gada 17. aprīlī, apglabāts Rīgas Brāļu kapos. Viņa vārdā nosauca 19. ieroču SS grenadieru divīzijas 42. grenadieru pulku.


1943 pulkvezi.png|Latviešu leģiona pulku komandieri pēc zvēresta nodošanas 1943. gada aprīlī, no kreisās Lobe, Veiss, Janums, Krīpens, Skaistlauks un Apsītis.
Attēls:Bundesarchiv Bild 101I-702-0420-35, Lettland, Riga, Beisetzung.jpg|Pulkveža Veisa izvadīšana 
Attēls:GrabWaldemarWeiss.jpg| V. Veisa kapa piemiņas plāksne


## Atsauces
Vads (armija)

[thumb|right|300px|Vads Vācijas [Bundesvērs|armijā (50 karavīri)]]
**Vads** ir taktiska bruņoto spēku apakšvienība, kurā parasti ir apmēram no trīsdesmit līdz piecdesmit karavīru. Vads parasti sastāv no divām līdz četrām nodaļām. Trīs līdz seši vadi veido rotu. Vads var pildīt arī patstāvīgus uzdevumus. Vadu parasti komandē leitnants vai virsleitnants.

Vada lielums un apakšvienību skaits tajā ir atkarīgs no konkrētās valsts militārās struktūras, ieroču šķiras (piemēram, izlūkvads, tanku vads u.c.) un miera vai kara apstākļiem.

Latvijas Nacionālajos Bruņotajos spēkos vads ir viens no karaspēka apakšvienību veidiem.
## Organizācija mūsdienās
### NATO
NATO definē vadu kā organizāciju, kas ir lielāka par nodaļu, bet mazāka par rotu. Standarta NATO simbolu vadam veido trīs punkti (●●●), kas novietoti virs ierāmētas vienības ikonas. Dalībvalstis ir noteikušas dažādus nosaukumus, ko tās izmanto šāda lieluma vienībām.

## Atsauces
Alavas province

**Alava** (; ) ir viena no piecdesmit Spānijas provincēm un viena no trijām Basku Zemes autonomā apgabala provincēm valsts ziemeļu daļā. Tā robežojas ar Biskajas provinci un ar Gipuskoju ziemeļos, ar Larjohu dienvidos, ar Burgosas provinci rietumos un ar Navarru austrumos. Provinces lielākā pilsēta un administratīvais centrs ir Vitorija.

Provinces kopējā platība ir 2 963 km², pēc 2014. gada datiem provincē dzīvo 322 557 iedzīvotāji. Tā ir četrdesmit pirmā lielākā Spānijas province un trešā mazākā Basku Zemes province pēc iedzīvotāju skaita.

## Ārējās saites
Thriller

***Thriller*** ir amerikāņu ierakstu mākslieka Maikla Džeksona sestais studijas albums, ko  izdeva ierakstu kompānija *[[Epic Records]]*. Ņemot vērā tajā laikā pastāvošo pretreakciju pret disko mūziku, Džeksons pārvirzijās uz jaunu mūzikas virzienu, kā rezultātā tika sajauktas ''pop'', *post-disco*, roks, *[[funk]]* un *[[Ritmblūzs|R&B]]* skaņas. Šis albums guva tādus pašus komerciālos panākumus un kritiku, kā iepriekšējais Džeksona albums *[[Off the Wall]]*, kas tika izdots 1979. gadā.

Tas kļuva par visu laiku pārdotāko albumu pasaulē mazāk nekā divu gadu laikā.

## Dziesmu saraksts
Biskajas province

**Biskaja** (; ) ir viena no trijām provincēm Basku Zemes autonomajā novadā, Spānijā. Tās pārvaldes centrs atrodas Bilbao, kas ir arī lielākā Basku Zemes pilsēta.

## Demogrāfija
No Biskajā dzīvojošajiem 1 133 444 iedzīvotājiem, 35% dzīvo provinces galvaspilsētā, Bilbao, un 88% — Bilbao aglomerācijā. Biskajas iedzīvotāju blīvums ir 512,34 cilvēki uz km².

Gernika, pilsēta, kas tiek uzskatīta par Basku zemes garīgo centru, arī atrodas Biskajas provincē.

Pārējās nozīmīgākās provinces pilsētas ir Barakaldo, Gečo, Portugalete, Durango, Basauri, Galdakao un Balmaseda. Biskajas provincē ir 111 municipalitātes.

## Ārējās saites
The Supremes

thumb|235px|''The Supremes''. No kreisās: Daiana Rosa, Mērija Vilsone un Florence Balarda.

***The Supremes*** ir amerikāņu sieviešu dziedāšanas grupa, trio, kura darbojās no 1959. līdz 1977. gadam. *The Supremes* 1960. gados bija amerikāņu pats veiksmīgākais kolektīvs (tā čartos atradās tikai aiz leģendārajiem *[[The Beatles]]*) un visā pasaulē tā noteikti bija visveiksmīgākā sieviešu grupa. *The Supremes* galvenokārt dziedāja ritmendblūzu, popmūziku, soulmūziku un disko. No  līdz  12 viņu sigli atradās *[[Billboard Hot 100]]*.
Tool

***Tool*** ir 1990. gadā dibināta amerikāņu progresīvā metāla mūzikas grupa no Losandželosas, Kalifornijas štatā. Grupa divreiz ir ieguvusi Grammy balvu kategorijā "Grammy balva par labāko smagā roka dziesmu". 1997. gadā grupa šo balvu ieguva par dziesmu "Ænema", bet 2001. gadā par dziesmu "Schism".

Tool sastāvā ir četri mūziķi: Meinards Džeimss Kīnans, Denijs Kerijs (*Danny Carey*), Džastins Čencelors (*Justin Chancellor*) un Adams Džonss (*Adam Jones*).

## Diskogrāfija
### Studijas albumi
* *[[Undertow (albums)|Undertow]]* (1993)
* *[[Ænima (albums)|Ænima]]* (1996)
* *[[Lateralus]]* (2001)
* *[[10,000 Days]]* (2006)
**[[Fear Inoculum]]* (2019)

### Citi izdevumi
* *[[72826]]* (demo ieraksts) (1991)
* *[[Opiate]]* (EP) (1996)
* *[[Salival]]* (*box set*) (2001)

### Singli
* 1993: "Sober"
* 1994: "Prison Sex"
* 1996: "Stinkfist"
* 1997: "H."
* 1997: "Ænema"
* 1998: "Forty-Six & 2"
* 2001: "Schism"
* 2001: "Parabola"
* 2002: "Lateralus"
* 2006: "Vicarious"
* 2006: "The Pot"
* 2007: "Jambi"
* 2019: "Fear Inoculum"
* 2019: "Pneuma"

## Ārējās saites

* Oficiālā mājas lapa 
* Mākslinieciska mājas lapa 
* Tool jaunumi un arhīvs
Foster

***Foster*** ir angļu uzvārds, tā ir vārda *Forster* variācija, kas nozīmē 'tas kurš strādā mežā'. Pastāv versija, ka vārds cēlies no franču valodas vārda *forcetier*, kas nozīmē 'šķēru izgatavotājs'.

2010. gada Amerikas Savienoto Valstu tautas skaitīšanā *Foster* ieņēma 99. vietu pēc uzvārda popularitātes.

*Foster* var būt:

* Fostere — uzvārds sieviešu dzimtē;
* Fosters — uzvārds vīriešu dzimtē;

* Fostera kalns (*Mount Foster*) — kalns Antarktikā.

## Atsauces
Fosters

**Fosters** var būt:
* Bens Fosters:
** Bens Fosters (*Ben Foster*; dzimis 1980. gadā) — amerikāņu aktieris;
** Bens Fosters (*Ben Foster*; dzimis 1983. gadā) — Anglijas futbola vārtsargs;
* Deivids Fosters (*David Foster*; dzimis 1949. gadā) — Kanādas mūziķis;
* Normans Fosters (*Norman Foster*; dzimis 1935. gadā) — britu arhitekts.

## Skatīt arī
* *[[Foster]]*
* Fostere
Apelsīns

thumbnail|235px|Vesels apelsīns, pusapelsīns un apelsīna daiviņas
thumb|Apelsīns
**Apelsīns** (no  — 'ķīniešu ābols') ir saldā apelsīnkoka (*Citrus × sinensis*) auglis. Saldais apelsīns ir pasaulē visvairāk audzētais auglis, kas aug kokos.

Apelsīnkoki parasti ir 9—10 metrus augsti, bet dažreiz tie var sasniegt pat 15 metru augstumu. Apelsīni zied ar baltiem ziediem, kuriem parasti ir piecas ziedlapiņas. Ziedu smarža ir ļoti salda, tas piesaista daudz bišu. Apelsīnkoki ir mūžzaļi.

Apelsīnam ir izturīga, oranža miza. Iekšpusē auglis ir sadalīts desmit vai vairāk daivās. Katrā no tām, atkarībā no apelsīna šķirnes, atrodas sēklas. No šīm sēklām lielākoties var izaudzēt apelsīnkokus.

Apelsīni ir svarīgi pārtikas produkti daudzās pasaules daļās. Tie ir nozīmīgs C vitamīna avots. No apelsīniem iegūst arī sulu.

## Vēsture
Saldo apelsīnu kokus no Ķīnas atveda uz Itāliju, Spāniju un Portugāli 15. gadsimtā. Pirms tam Itālijā tika audzēti tikai skābo apelsīnu koki. No Eiropas apelsīnu koki tika pārvesti uz ASV, Dienvidameriku, Āfriku un Austrāliju, kur apelsīnus sāka audzēt pārdošanai.

Ir vairākas saldo apelsīnu šķirnes. Viena no visizplatītākajām apelsīnu šķirnēm ir *Valencia*, kas cēlusies no Spānijas un aug arī Āfrikā un Austrālijā. Tā ir viena no svarīgākajām komerciālo apelsīnu šķirnēm. Citas šķirnes saldos apelsīnus to sārtās mizas dēļ sauc par sarkanajiem apelsīniem.

Mūsdienās daudzi cilvēki pasaulē ēd apelsīnus vai dzer apelsīnu sulu, jo apelsīni ir viens no labākajiem un lētākajiem C vitamīna avotiem. Cilvēku ķermenis, atšķirībā no daudziem citiem dzīvniekiem, neražo C vitamīnu, tāpēc cilvēku vajadzībām vitamīns C jāuzņem ar uzturu. C vitamīns palīdz organismam augt, dziedēt brūces un cīnīties ar infekcijām. Apelsīni ir arī ļoti labs šķiedrvielu avots, bet tie nesatur lielu daudzumu minerālvielu.

## Augšana
Apelsīnus var audzēt ārā, siltā klimatā un iekštelpās vēsākā klimatā. Apelsīni, tāpat kā lielākā daļa citrusu augi neaugs, ja vien nebūs no 15,5—29 °C. Apelsīnu koki, kas izaudzēti no veikalā iepirkto sēklu augļa, iespējams neražos. Ja augļi tomēr izaug, tie var atšķirties no mātes augļa, jo mūsdienās tiek izmantota hibridizācija. Audzējot sēklas, kas ir veikalā nopirktas, tām nedrīkst ļaut izžūt.

## Sastāvs
thumbnail|300px|Apelsīni
thumbnail|175px|Apelsīnu augļi un sula
100 g produkta apelsīna satur:
* Enerģija 46 kcal (192 kJ)
* Ogļhidrāti 11,54 g
** Cukuri 9,14 g
* Tauki 0,21 g
* Olbaltumvielas 0,70 g
* Tiamīns (B1 vitamīns) 0,100 mg 8% dienas normas
* Riboflavīns (B2) 0,040 mg 3%
* B3 vitamīns 0,400 mg 3%
* Pantotēnskābe (B5 vitamīns) 0,250 mg 5%
* B6 vitamīns 0,051 mg 4%
* B9 vitamīns 17 μg 4%
* C vitamīns 45 mg 75%
* Kalcijs 43 mg 4%
* Dzelzs 0,09 mg 1%
* Magnijs 10 mg 3%
* Fosfors 12 mg 2%
* Kālijs 169 mg 4%
* Cinks 0,08 mg 1%
* Varš 0,039 mg

## Ieguves apjomi








## Atsauces

## Ārējās saites
Aglonas novads

**Aglonas novads** bija 2009. gadā administratīvi teritoriālās reformas gaitā izveidots novads, kurā tika apvienoti bijušā Preiļu rajona Aglonas un bijušā Krāslavas rajona Grāveru, Kastuļinas un Šķeltovas pagasts. Pastāvēja līdz 2021. gadam.

## Daba

### Zemes lietojums
No visas novada platības, 392,7 km2, lielākā daļa tiek izmantota lauksaimniecībā, tie ir 16938,6 ha. 87,3 ha tiek izmantoti dzīvojamajai platībai, bet 4,1 ha komercdarbībai.

## Vēsture

Novadu izveidoja 2009. gadā pēc administratīvi teritoriālās reformas. 2021. gada reformas rezultātā novada Aglonas pagasts tika iekļauts jaunajā Preiļu novadā, bet pārējie trīs pagasti – jaunajā Krāslavas novadā.

## Apdzīvotās vietas

## Iedzīvotāji
### Etniskais sastāvs

## Pašvaldība

## Tautsaimniecība

## Izglītība

## Sports

## Kultūra

## Reliģija

## Ievērojami novadnieki
* Kazimirs Bujņickis (poļu: Kazimierz Bujnicki, 1788—1878), arī Kazimers Buiņickis (krievu: Казимир Андреевич Буйницкий), Latvijas poļu rakstnieks un kultūras darbinieks, kurš iestājās par sociālajām reformām Latgalē

## Ievērojamas vietas

## Attēlu galerija

Ināra Mūrniece piedalās Vissvētākās Jaunavas Marijas debesīs uzņemšanas svētkos Aglonā (20567893286).jpg|Aglonas Romas katoļu bazilika
Foļvarkas vecticībnieku baznīca.jpg|Foļvarkas vecticībnieku baznīca
Šķeltovas pareizticīgo baznīca 2003-07-27.jpg|Šķeltovas pareizticīgo baznīca
Čortoks (Velnezers).JPG|Čertoks
Rušons.jpg|Rušons


## Atsauces

## Ārējās saites
* Aglonas oficiālais tūrisma portāls
Soraija

**Soraija** ir viena no siltasiņu zirgu šķirnēm. Nosaukums ir cēlies no divu upju vārdiem — Sor un Raia, kuras tek cauri Portugālei un Spānijai. Soraiju reizēm mēdz saukt par **purva zirgu**.

Tā ir ļoti sena šķirne, kas mūsdienās dzīvo savvaļā Portugāles teritorijā. Tiek uzskatīts, ka soraija ir tiešs pēctecis Ibērijas pussalas primitīvajiem savvaļas zirgiem — Prževaļska zirgam un tarpānam. Gadsimtiem ilgi zirgus noķer kāds vietējais zemnieks un izmanto lauksaimniecības darbos. Kādu laiku uzskatīja, ka soraija ir izmirusi, līdz 20. gadsimta sākumā Portugāles zoologi atklāja nelielu savvaļas baru Sor un Raia upju ielejā.

Mūsdienās cenšas nosargāt soraijas izdzīvošanu savvaļā. Tiek veikti zinātniski pētījumi ar mērķi noskaidrot, kādu Ibērijas un Ziemeļāfrikas zirgu šķirņu izveidi ir iespaidojusi soraijas šķirne. Ir noskaidrots, ka tā izmantota Andalūzijas un lucitano zirgu izveidē. Soraija ir ceļojusi līdzi arī spāņu konkistadoriem, kad tie devās meklēt ceļu uz Indiju, bet atklāja Ameriku. Škirnes ģenētiskais materiāls ir atrodams mūsdienu mustangu asinīs.

## Izskats
thumb|left|200px|Kumeļš ar sakrokotu apmatojumu
Soraija ir neliela auguma zirgs, augstums skaustā 145—150 cm, lai gan daži indivīdi ir krietni mazāki — 130 cm. Galva proporcionāli liela, profils izliekts, ausis garas. Kakls ir slaids un garš, augsti pleci un viegli ieslīpi krusti. Kājas spēcīgas, ar labi veidotiem nagiem. Zirgu raksturs ir neatkarīgs, bet tajā pašā laikā tie ir ļoti draudzīgi un viegli apmācāmi. Soraija ir ļoti izturīga un pieticīga zirgu šķirne.

Soraijas krāsa vienmēr ir pāta un pelēka, ar pāta krāsai raksturīgajām, primitīvajām pazīmēm: peļu taka uz muguras, melni ausu gali, uz kājām zebras tipa lāsumi un tumšs purns. Tas atšķir soraiju no citiem pātiem zirgiem, kuriem mēdz būt gaiši purni. Soraijām ļoti reti ir baltas pazīmes, ja tādas ir, tad zirgs tiek izbrāķēts. Kumeļi bieži piedzimst ar sakrokotu apmatojumu, kas rada ilūziju par svītrām. Drīz pēc piedzimšanas krokojums pazūd. Soraijām krēpes un aste ir divās krāsās: centrā melni astri, bet gar malām gaiši, tāpat kā fjordu zirgiem, kuri arī ir sastopami tikai pāta krāsā.

## Atsauces

## Ārējās saites
* https://web.archive.org/web/20080506054240/http://www.equiworld.net/uk/horsecare/Breeds/sorraia/index.htm
* https://web.archive.org/web/20080908054206/http://www.sorraia.org/folheto.htm
* http://www.ingentaconnect.com/content/bsc/jbg/2006/00000123/00000006/art00010
Gipuskoja

**Gipuskoja** (; ) ir viena no trijām provincēm Basku Zemes autonomajā novadā, Spānijā. Tās pārvaldes centrs atrodas kūrortpilsētā Sansevastjanā (, oficiāli — *Donostia-San Sebastián*; ), kas ir viens no Basku Zemes galvenajiem tūrisma centriem.

## Ārējās saites
Svarcelšana 2008. gada vasaras olimpiskajās spēlēs — līdz 77 kg vīriešiem

**2008. gada vasaras olimpisko spēļu svarcelšanas sacīkstēs vīriešiem svara kategorijā līdz 77 kilogramiem** uzvaru izcīnīja Dienvidkorejas sportists Sā Jahjoks . Sacīkstes noritēja 13. augustā. Sacīkstēs piedalījās 29 sportisti. 

## Medaļu ieguvēji

## Rezultāti
Petrovs

**Petrovs** (,  — 'Pjotra (*Пётр*), Petara (*Петър*) dēls'; sieviešu dzimtē Petrova) ir izplatīts krievu un bulgāru cilmes uzvārds, kam ukraiņu valodā sastopams līdzīgs uzvārds ar tādu pašu cilmi — Petrivs (). Cilvēki ar šo uzvārdu:

* Aleksandrs Petrovs:
** Aleksandrs Petrovs (*Александр Петров*; 1876—1941) — Krievu cīkstonis;
** Aleksandrs Petrovs (*Александр Петров*; 1794—1867) — Krievijas šahists un dambretists;
* Dmitrijs Petrovs (*Дмитрий Петров*; 1958) — krievu poliglots, tulks un pasniedzējs;
* Kirils Petrovs (*Кири́лл Петро́в*; 1990) — Krievijas hokejists;
* Martins Petrovs (*Мартин Петров*; 1979) — bulgāru futbolists;
* Staņislavs Petrovs (*Станислав Петров*; 1939—2017) — padomju virsnieks, kura rīcība novērsa kodolkara sākšanos 1983. gadā;
* Stilijans Petrovs (*Стилиян Петров*; 1979) — bulgāru futbolists;
* Valērijs Petrovs (1984) — Latvijas jurists un politiķis;
* Vitālijs Petrovs (*Виталий Петров*; 1984) — krievu autosportists;
* Vladimirs Petrovs:
** Vladimirs Petrovs (*Владимир Петров*; 1907—1991) — PSRS slepeno dienestu darbinieks, diplomāts, pārbēdzējs uz Austrāliju;
** Vladimirs Petrovs (1908—1943) — Latvijas šahists;
** Vladimirs Petrovs (*Владимир Петров*; 1947—2017) — PSRS hokejists.

## Skatīt arī
* Petrivs
Kamargas zirgs

**Kamargas zirgs** ir viena no savvaļā dzīvojošām zirgu šķirnēm. Tos mēdz arī saukt par **baltajiem jūras zirgiem**. Kamargas zirgi dzīvo Ronas deltā Francijā, kur mūsdienās ir izveidots Kamargas nacionālais parks. Tā ir viena no vecākajām zirgu šķirnēm pasaulē, un ir uzskats, ka šķirne ir tiešs pēctecis Francijas primitīvajam solutre zirgam, kas mūsdienās ir izmiris. 17 000 gadus veci solutre zirga kauli, kas atrasti Kamargas purvos, ir gandrīz identiski mūsdienu Kamargas zirgam. 

Gadsimtiem ilgi, varbūt pat tūkstošiem gadu Kamargas zirgi ir dzīvojuši savvaļā, slapjajos Ronas purvos un aplūdušajās zemienēs. Tie ir izveidojušies par izturīgiem, spēcīgiem un veikliem dzīvniekiem. Francijas dienvidos Kamargas zirgs tradicionāli tika lietots kā jājamzirgs, tas bija ļoti populārs darbam arēnā vēršu cīņās. Kamargas zirga šķirni ir iespaidojuši dažādi zirgi, kas senajos laikos kopā ar cilvēkiem ceļoja cauri šim reģionam, ieskaitot senos grieķu ceļotājus, senos romiešus un arābus. Kamargas zirga izskatā var redzēt gan barba, gan arābu zirga, gan tīrasiņu zirgu ietekmi. Ceļotāji Kamargas zirgus aizveda arī sev līdzi ārpus Francijas. Ģenētiskie pētījumi liecina, ka tie ir iespaidojuši spāņu izcelsmes zirgus. Kamargas zirga pazīmes var saskatīt Čīles zirga un kriollo zirga izskatā. 

## Izskats
Kamargas zirgi vienmēr ir sirmi. Tas nozīmē, ka tiem ir tumša āda zem baltā apmatojuma. Kumeļi piedzimst melni vai tumši brūni, bet, paliekot vecāki, tie visi kļūst balti. Zirgi ir neliela auguma, vidēji 1,35—1,50 m augsti skaustā. Neskatoties uz savu mazo augumu, tie var nest pieaugušu cilvēku. Tie izskatās pinkaini, īsiem kakliem, platām krūtīm, kompaktu augumu, labām un spēcīgām kāju locītavām, kuplām krēpēm un astēm. Pateicoties savam mierīgajam raksturam, inteliģencei un izturībai Kamargas zirgs iegūst arvien lielāku popularitāti Francijā; to lieto dažādos sporta veidos, ieskaitot daudzdienu jāšanas izturības distances. Kamargas zirgiem darba gaitas ir soļi, lēkši un auļi, tie reti rikšo.

## Šķirnes izveide
thumb|300px
1976. gadā Francijas valdība, lai sargātu Kamargas zirga šķirni, ieviesa šķirnes standartus un uzsāka zirgu reģistrāciju. 1978. gadā tika izveidota ciltsgrāmata. Lai zirgs tiktu piereģistrēts, kumeļam ir jāpiedzimst savvaļā, un ir jābūt vizuālai liecībai, ka tas zīž reģistrētu kumeļmāti. Zirgi tiek uzraudzīti, un katru gadu tos apseko, kastrējot izbrāķētos ērzeļus. Kamargas zirgus, kas piedzimst staļļos, sauc par "sous berceau", bet tos, kas piedzimst ārpus Francijas, sauc par "hors berceau" — tas nozīmē "ārpus savas dzimšanas vietas".

## Atsauces

## Ārējās saites
* http://www.ansi.okstate.edu/breeds/horses/camargue/
* http://www.valleyfarmonline.co.uk/riding/breedsoc.html
* https://web.archive.org/web/20090220105616/http://www.parc-camargue.fr/Francais/download.php?categorie_id=7
Normans Fosters

**Normans Roberts Fosters, Temzas Krasta barons Fosters** (; dzimis ) ir britu arhitekts. Viņa vadītā kompānija *[[Foster and Partners]]* projektējusi vairākus būtiskas celtnes dažādās valstīs.

Dzimis Mančestras piepilsētā Stokportā strādnieku ģimenē. Studēja Mančestras un Jeila Universitātē. Jeilā satika bijušo darbabiedru Ričardu Rodžersu, ar kuru kopā 1962. gadā nodibināja arhitektūras biroju *Team 4*. 1967. gadā *Team 4* sadalījās un tika nodibināta *Foster and Partners*. 1968. gadā Forstera birojs uzsāka ražīgu sadarbību ar amerikāņu arhitektu Bakminsteru Fuleru. Forsters ieguva plašu atpazīstamību ar 1975. gadā pabeigto *Willis Building* celtni Ipsvičā.

## Daži no Fostera darbiem

* HSBC galvenā mītne (1979—1986), 
* Londonas Stanstedas lidostas terminālu celtne (1981—1991), 
* *[[Torre de Collserola]]* (1992), Barselona, 
* *[[Clyde Auditorium]]* (1995—1997), Glāzgova, 
* *[[Commerzbank-Tower]]* (1991—1997), Frankfurte pie Mainas, 
* Honkongas starptautiskā lidosta (1992—1998), 
* Reihstāga ēkas rekonstrukcija (1999), Berlīne, 
* Londonas rātsnams (2000), Londona, 
* Londonas Tūkstošgades tilts (1996—2000), Londona, 
* Al Faisalijā centrs, Rijāda, 
* HSBC galvenā mītne (2002), Londona, 
* Bilbao metro (1988—1995, 1992—2004), Bilbao, 
* *[[30 St Mary Axe]]* t.s. Gurķis (1997—2004), Londona, 
* Mijo viadukts (2001—2004), 
* Drēzdenes Galvenās dzelzceļa stacijas rekonstrukcija (2002—2006), Drēzdene, 
* *[[Hearst Tower]]* (2006), Ņujorka, 
* Vembli stadions (2004—2007), Londona, 

## Ārējās saites

* 

* Intervija ar Normanu Fosteru (video) 
* Normans Fosters Prickera prēmijas mājaslapā
Toru Takemicu

thumb|175px|Toru Takemicu.

**Toru Takemicu** (武満 徹, *Takemitsu Tōru*, dzimis , miris ) bija japāņu komponists un rakstnieks estētikā un mūzikas teorijā. Kaut arī lielākoties pašmācības ceļā, Takemicu ir atpazīstams savas instumentālo un orķestrālā tembra izsmalcinātās manipulēšanas prasmes dēļ, kas ir plaša diapazona, ieskaitot džezu, popmūziku, avangarda procedūras un tradicionālo Japānas mūziku. Viņš savos darbos iedvesmojies no Kloda Debisī un Olivjē Mesiāna.

## Atsauces un piezīmes
Žo Vilfrīds Conga

**Žo Vilfrīds Conga** (, ; dzimis  Lemānā, Francijā) ir franču tenisists. Viņa tēvs ir no Kongo Republikas, bet māte — francūziete.

Profesionāļa karjeru uzsāka 2004. gadā. Congas labākais sasniegums ATP tūres rangā ir  sasniegtā 5. vieta, dubultspēlēs — 33. vieta (). Karjerā Conga ir uzvarējis 16 ATP vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņš guva 2008. gada Austrālijas atklātajā čempionātā, kurā sasniedza finālu.

2012. gada vasaras olimpiskajās spēlēs viņš izcīnīja sudraba medaļu dubultspēlēs, pārī ar Mišelu Lodrā finālā piekāpjoties ar pirmo numuru izliktajam ASV pārim brāļiem Maikam un Bobam Braieniem.

## Karjeras statistika
### Vietas Grand Slam turnīros

|}

### Grand Slam fināli
#### Zaudējumi

## Ārējās saites

*
Pamplona

**Pamplona** () jeb **Irunja** () ir pilsēta Navarras autonomajā teritorijā Spānijā. Tā ir Navarras lielākā pilsēta, kura kalpo arī par autonomijas galvaspilsētu. 2006. gadā pilsētā dzīvoja 195 769, bet tās aglomerācijā — 319 208 iedzīvotāju. Pilsēta ir slavena ar savu vēršu skriešanās festivālu un viduslaiku vecpilsētu.

## Atsauces

## Ārējās saites
Sansevastjana

**Sansevastjana** () jeb **Donostija** () ir pilsēta Gipuskojas provincē, Basku Zemes autonomajā teritorijā, Spānijā. Tā ir Gipuskojas provinces lielākā pilsēta un administratīvais centrs. 2006. gadā pilsētā dzīvoja 183 308, bet tās aglomerācijā — 405 099 iedzīvotāju. Pilsēta ir viena no galvenajiem tūrisma centriem Basku Zemē. Sansevastjana 2016. gadā bija viena no divām Eiropas kultūras galvaspilsētām.

Sansevastjana ir mājvieta futbola klubam Real Sociedad, kurš spēlē Spānijas La Liga. Pilsētas lielākais stadions, Anoeta, kalpo arī par mājvietu Francijas regbija komandai, Biarritz Olympique. Katru vasaru pilsētā notiek viendienas velobrauciens, Clásica de San Sebastián.

Sansevastjana ir pazīstama arī ar savu basku virtuvi — pilsētā un tās apkārtnē milzīga restorānu koncentrācija.

## Atsauces

## Ārējās saites
Šaušana 2008. gada vasaras olimpiskajās spēlēs — 25 metri ar pistoli sievietēm

2008. gada vasaras olimpisko spēļu sacīkstēs **šaušanā sievietēm 25 metru distancē ar pistoli** notika 13. augustā. Par olimpisko čempionu kļuva Ķīnas sportiste Jina Čena. Sacīkstēs piedalījas 41 sportistes. Pēc priekšsacīkstēm 8 labākie sportistes kvalificējās finālsacīkstēm. Priekšsacīkstes tika aizvadītas divās discpilīnās — precizitātes un ātruma disciplīnā. Precizitātes disciplīnā sportistes veica 3 šaušanas sērija pa 5 šāvieniem — katrai sērijai maksimālais laiks bija 5 minūtes. Ātruma disciplīnā šāvieni bija jāizdara trīs sekunžu laikā pēc signāla parādīšanās.

## Priekšsacīkstes

## Fināls
Aknīstes novads

**Aknīstes novads** bija 2009. gadā administratīvi teritoriālās reformas gaitā izveidota pašvaldība Sēlijas dienvidos. 2021. gada reformas gaitā iekļauts Jēkabpils novadā.

## Vēsture

## Teritoriālais iedalījums
Novadā ietilpa bijušā Jēkabpils rajona Aknīstes pilsēta, kā arī Aknīstes (līdz 2010. gadam - Aknīstes pilsētas lauku teritorija), Asares un Gārsenes pagasti.

## Iedzīvotāji
### Etniskais sastāvs

### Apdzīvotās vietas

## Pašvaldība

## Tautsaimniecība

## Izglītība

## Sports

## Kultūra

## Reliģija

## Ievērojami novadnieki

* Roberts Bancāns (1891-1938), dramaturgs, Maskavas latviešu teātra "Skatuve" direktors
* Jānis Indāns (1895-1941), ģenerālis, Latvijas Aviācijas pulka komandieris

## Ievērojamas vietas

## Attēlu galerija

## Atsauces
Vol. 3: (The Subliminal Verses)

thumb|200px|Albuma vāks.

**"''Vol. 3: (The Subliminal Verses)''"** ir trešais smagā metāla grupas *[[Slipknot]]* studijas albums. To  izdeva ierakstu kompānija *[[Roadrunner Records]]*, bet īpašā versija, kas saturēja bonusa disku, tika izdota . Šis ir vienīgais grupas albums, kura producents ir Riks Rubins.
Igauņu dziesmu svētki

thumb|280px|XXV igauņu dziesmu svētki Tallinas estrādē
**Igauņu dziesmu svētki** () ir tradicionāls igauņu kultūras pasākums, kas norisinās reizi piecos gados Tallinā. Iepriekšējie XXVI dziesmu un XIX deju svētki notika 2019. gadā, un tajos piedalījās ap 153 000 dalībnieku no visas Igaunijas.

## Vēsture
Dziesmu svētku tradīcija radās igauņu tautas atmodas laikā. Pirmie dziesmu svētki notika Tartu 1869. gada vasarā. Viens no pirmo dziesmu svētku organizētājiem bija Johans Voldemārs Jansens. Pirmajos trīs dziesmu svētkos piedalījās tikai vīriešu kori un orķestri, pavisam 822 dziedātāju un 56 cilvēki ar pūšamajiem instrumentiem. Sākot ar ceturtajiem dziesmu svētkiem, varēja piedalīties arī jauktā sastāva kori. Sākot ar sesto festivālu 1896. gadā, tā norises vieta tika pārcelta uz Tallinu.

Pēdējie igauņu dziesmu un deju svētki bija ieplānoti 2024. gada jūlijā, taču tos pārcēla uz 2025. gada 3.—6. jūliju.

## Skatīt arī
* Vispārējie latviešu Dziesmu un Deju svētki
* Lietuvas dziesmu svētki

## Atsauces

## Ārējās saites
* Oficiālā mājaslapa
Alojas novads

**Alojas novads** bija 2009. gadā administratīvi teritoriālās reformas gaitā izveidota pašvaldība Vidzemē. Tās centrs bija Alojas pilsēta. 2021. gada administratīvi teritoriālās reformas gaitā Alojas novadu iekļāva Limbažu novadā.

## Daba

## Vēsture

## Teritoriālais iedalījums
Novadā bija iekļauta bijušā Limbažu rajona Alojas pilsēta, Alojas pagasts, Staiceles pilsēta, Staiceles pagasts, Braslavas pagasts un Brīvzemnieku pagasts.

### Apdzīvotās vietas

## Iedzīvotāji
### Etniskais sastāvs

## Pašvaldība

## Tautsaimniecība

## Izglītība

## Sports

## Kultūra

## Reliģija

## Ievērojami novadnieki
* bīskaps Aleksandrs, īstajā vārdā Andrejs Zaķis (1834-1899), pirmais latviešu pareizticīgo bīskaps
* Auseklis, īstajā vārdā Miķelis Krogzemis (1850-1879), latviešu dzejnieks, pedagogs, publicists. Pirmās latviešu tautiskās atmodas ideju paudējs.
* Indriķis Zīle (dzimis 1841. gada 19. maijā , miris 1919. gada 15. jūlijs) bija Vispārējo latviešu Dziesmu svētku virsdiriģents, ērģelnieks, komponists un Jāņa Cimzes vadītā Vidzemes skolotāju semināra skolotājs.
* Jānis Širmanis (dz. 1904.4.IV Vilzēnu pagasta Annasmuižā - 1992. 9.X Našvilā, ASV) - rakstnieks.

## Ievērojamas vietas

## Attēlu galerija

## Atsauces

## Ārējās saites
*
Johans Voldemārs Jansens

thumb|Johans Voldemārs Jansens
**Johans Voldemārs Jansens** (; dzimis 1819. gada 16. maijā Vanavandrā, miris 1890. gada 13. jūlijā Tartu) bija igauņu žurnālists un dzejnieks. Laikraksta *[[Postimees]]* dibinātājs.

Viņš sarakstīja vārdus Igaunijas himnai „Mana tēvzeme, mana laime un prieks”. Jansens bija arī viens no pirmo Igauņu dziesmu svētku rīkotājiem 1869. gadā, un viņam bija svarīga loma igauņu tautas atmodā. Dzejnieces Lidijas Koidulas tēvs.

## Atsauces

## Ārējās saites
"Dīvainais Els" Jenkeviks

**Alfrēds Metjū Jenkeviks** (*Alfred Matthew Yankovic*), plašāk pazīstams kā **"Dīvainais Els" Jenkeviks** (*"Weird Al" Yankovic*, dzimis ) ir amerikāņu dziedātājs, mūziķis, aktieris, satīriķis, komiķis, dziesmu autors, mūzikas producents, akordeona, spēlētājs un televīzijas producents. Viņš galvenokārt ir zināms ar to, ka izpilda populāras dziesmas komiskā veidā.

## Atsauces un piezīmes
Pulks (armija)

[thumb|right|180px|[NATO standarta simbols draudzīga pulka vai grupas attēlošanai]]
**Pulks** ir taktiskā līmeņa karaspēka apakšvienība, kas sastāv no vairākiem bataljoniem, parasti no 3 līdz 7. Vairāki pulki veido brigādi vai divīziju. Pulkā var būt no dažiem simtiem līdz pat pieciem tūkstošiem karavīru. Pulkā ietilpstošās apakšvienības parasti pārstāv dažādas ieroču šķiras un specializācijas, piemēram, var ietilpt kājnieku bataljoni, izlūkbataljoni vai rotas utt. Arī pulki pārstāv noteiktu specializāciju vai ieroču šķiru (tanku, motostrēlnieku, sakaru u.c. veidi), kuru parasti nosaka pēc tā, kuras ieroču šķiras vai specializācijas vienības tajā ir vairākumā.

Pulku parasti komandē pulkvedis. Pulkam ir štābs un varbūt arī apakšvienību štābi, piemēram, bataljonu štābi, kas atbild par konkrēto apakšvienību. Pulka lielums, ietilpstošo apakšvienību skaits u.c. parametri ir atkarīgi no konkrētās valsts bruņoto spēku struktūras, izmantošanas mērķiem. Atsevišķās valstīs šāda lieluma apakšvienības nepastāv, piemēram, šobrīd (2025. gadā) Latvijas Nacionālajos bruņotajos spēkos šāda lieluma vienības nepastāv.
Pulks (nozīmju atdalīšana)

**Pulks** var būt:

* pulks — militāra apakšvienība;
* Olafs Pulks — Latvijas žurnālists un politiķis.
Ādolfs Frīdrihs Mēklenburgs

**Ādolfs Fridrihs** (; dzimis , miris ) bija Apvienotās Baltijas hercogistes hercogs, Āfrikas pētnieks, Vācu Togo gubernators un Vācijas Nacionālās Olimpiskās komitejas pirmais prezidents (1949-1951). Formāli viņš var tikt uzskatīts par vienīgo Baltijas monarhu, ja par tādu netiek uzskatīts Livonijas karalis Magnuss.

## Dzīvesstāsts

Dzimis 1873. gadā Šverīnē kā Mēklenburgas-Šverīnes lielhercoga Frīdriha Franča trešais bērns. No 1907. līdz 1908. gadam vadīja zinātnisko ekspedīciju uz Centrālo Āfriku. No 1910. līdz 1911. gadam vadīja ekspedīciju uz Čadu un Sudānu. No 1912. līdz 1914. gadam bija pēdējais Togo vācu gubernators. No 1915. līdz 1916. gadam dienēja Austroungārijas un Turcijas armijās. 1918. gadā bija nominēts par Apvienotās Baltijas valsts galvu, bet nekad nav kāpis šīs īslaicīgās valsts tronī. No 1916. līdz 1956. gadam bija Starptautiskās Olimpiskās komitejas loceklis. No 1949. līdz 1951. gadam bija Vācijas Nacionālās Olimpiskās komitejas pirmais prezidents. Miris 1969. gadā.

Bija divreiz precējies - pirmoreiz ar princesi Viktoriju Feodoru, kas mira dzemdībās 1918. gada 18. decembrī, otrreiz - ar princesi Elizabeti 1924. gadā. Viņam bija viena meita hercogiene Voiclava-Feodora (*Woizlawa-Feodora*).

thumb|left|200px|Ādolfs Frīdrihs Mēklenburgs 1962. gadā
Slocene

**Slocene** (arī **Pulkaine**, **Pulkaiņu upīte**, **Pulkaiņupīte**, **Sloce**, augštecē - **Vēžupe**, **Vēžupīte**, lejtecē atteka - **Samulomi**, **Samuloms**) ir upe Latvijā, Kaņiera ezera pieteka Zemgales ziemeļrietumos. Augštecē tiek saukta arī par Vēžupi, bet starp Valgumezeru un Kaņiera ezeru par Pulkaiņu upi. Vēstures avotos atrodams arī nosaukums Sloka un Sloce. Upes sākums atrodas uz Tumes un Degoles pagastu robežas. Tā tek cauri Tukuma novada vidusdaļai, caur Tukumu un Valgumezeru, ietek Kaņiera ezerā.

Slocene tiek izmantota elektrības ražošanai divās hidroelektrostacijās, kas atrodas Tukuma novadā netālu no Milzkalnes un Smārdes ciemiem. Uzceļot HES netālu no Milzkalnes, tika atjaunots Šlokenbekas ezers. Vairākās vietās Sloceni izmantoto kā peldvietu.

Upi šķērso valsts autoceļi P121 (Tukums—Kuldīga), V1445 (Tukums–Kandava), V1481 (Jaunmokas–Sloklejas), A10 (Rīga—Ventspils) un V1446 (Tukums–Milzkalne–Smārde–Slampe). Tās krastos atrodas Sloklejas, Līdums, Pārupe, Tukums, Milzkalne, Bērzāji, Radziņciems.

## Vēsture
Upe veidojusies apmēram pirms 12 000 līdz 13 000 gadiem, kad no šīs teritorijas atkāpās pēdējie ledāji. Ledus laikmeta beigu posmā upes straume gāja pretējā virzienā, respektīvi, no austrumiem uz rietumiem. Šajā laika posmā kopā ar Abavu bija lielākā upe tagadējās Latvijas teritorijā. Veidošanas stadijā tai bija ledus gultne. Šajā periodā izveidojās terases, kuras ir aplūkojamas arī šodien.

Vēstures avotos pirmoreiz minēta 1225. gadā. Vēl Kurzemes hercogistes laikā tā bija kuģojama upe un tika izmantota kā ūdens satiksmes ceļš. Dažādās vietās un laikos pie tās ir bijušas dzirnavas, cepļi. 20. gadsimta sākumā tika izrakts savienojums starp Kaņiera ezeru un Rīgas līci (Starpiņupīte) un ietece no tā brīža ir Kaņiera ezers. Pirms tam Slocene caur Kaņieri, Duņieri un Slokas ezeru ietecēja Lielupē. Tagad bijusī Slocenes lejtece (Vecslocene) novada Duņiera un Slokas ezeru ūdeņus Lielupē.

Kādreiz arī Tukumā bija no Slocenes ūdeņiem uzpludināts ezers, kurš tika iznīcināts Otrā pasaules kara beigās, uzspridzinot tiltu un aizsprostu. Šobrīd aktīvi notiek centieni to atjaunot.


Attēls:Tukuma pilsēta 1792.jpg|Skats uz Tukuma pilsētu pāri Slocenes sprostezeram (Dzirnavu ezeram, 1792)
Attēls:Slocene.JPG|Slocene pie Tukuma pilsētas
Jaunsati line 04 (27604060754).jpg|Dzelzceļa uzbērums pāri Slocenei


## Atsauces
Vēžupe

**Vēžupe** var būt:

*viens no Kaņierī ietekošās Slocenes nosaukumiem
*viens no Ventas pietekas Vēždūkas nosaukumiem
*viens no Ogres pietekas Viešupes nosaukumiem
Vingrošana 2008. gada vasaras olimpiskajās spēlēs — komandu sacensības sievietēm

2008. gada vasaras olimpiskajās spēlēs sacīkstes **sievietēm komandu sacīkstēs** notika 13. augustā. Sacīkstēs piedalījās 8 komandas. Zelta medaļas izcīnīja Ķīnas komanda.

## Medaļu ieguvēji

## Priekšsacīkstes
Sacensību finālam kvalificējās 8 komandas.
* 
* 
* 
* 
* 
* 
* 
* 

## Fināls
Komandas sastāvēja no sešiem sportistēm, katrai komanda pieteica trīs sportistes katrā vingrojuma veidā. Katra vigrojuma rezultāts tika summēts pa vigrojumiem, kuri pēc tam tika summēti un sastādīja finālrezultātu.
Vitorija

**Vitorija** jeb **Vitorija-Gasteiza** (; ) ir pilsēta Spānijā, Basku Zemes autonomā apgabala dienvidos, Alavas provincē, Alavas provinces lielākā pilsēta un administratīvais centrs, kā arī Basku Zemes administratīvais centrs.

Oficiālais pilsētas nosaukums ir spāņu un basku valodu nosaukumu apvienojums. 2012. gadā pilsēta atzīta par Eiropas Zaļo galvaspilsētu un tā ir atzīta par vienu no labākajām Spānijas pilsētām pēc dzīves kvalitātes.

## Spānijas pilsoņu karš
Spānijas pilsoņu kara sākumā Alavu un Vitoriju viegli ieņēma nemiernieku nacionālisti, kurus vadīja ģenerālis Angels Garsija Benitess, sadarbībā ar  pulkvedi Kamilo Alonso Vegu. Vitorija tika ieņemta 1936. gada 19. jūlijā. 1936. gada novembrī republikāņu mēģinājums atkarot Vitoriju tika izjaukts pēc tam, kad to pamanīja nacionālistu izlūkošanas lidmašīna. 1937. gada nacionālistu kampaņu Biskajā atbalstīja 80 vācu lidmašīnas, kas bāzējās Vitorijā, kur bija koncentrēts Kondora leģiona iznīcinātāju eskadriļa.

## Atsauces

## Ārējās saites